Lambda Tauri

Lambda Tauri (λ Tau/λ Tauri) je dvojhviezda a zároveň zákrytová premenná hviezda typu Algol v súhvezdí Býk. Jej magnitúda kolíše v intervale 3,3 až 3,8 s periódou 3,95 dňa. 

Dvojicu tvorí jasný trpaslík spektrálneho typu B3 a obor spektrálneho typu A4. Tento obor je v skutočnosti je oveľa svietivejší ako Algol, ale nachádza sa v oveľa väčšej vzdialenosti ako Algol. Hviezdy sú od seba vzdialené len 15 miliónov kilometrov. V dôsledku vzájomnej blízkosti hviezd slapové sily deformujú ich tvar a zrejme medzi nimi dochádza aj k prenosu hmoty. Preto sa jasnosť tejto dvojhviezdy nepatrne mení, aj keď sa jej zložky navzájom nezakrývajú. Zákryty sú čiastočné, čiže len časť kotúča jednej hviezdy býva zakrývaná druhou. Pokles jasnosti sa dá postrehnúť aj voľným okom. Vhodnými porovnávacími hviezdami sú gama alebo Haydum (magnitúda 3,6), pí (4,3), omikrón (3,6) a zeta (3,7).

Rovníkové súradnice 
 rektascenzia: 4h 01min 08sek
 deklinácia: +12° 30´ 51”

Súhvezdie Býk
Dvojhviezdy
Bayerove objekty
Modrobiele trpaslíky
Biele podobry
Zákrytové dvojhviezdy